open-index/open-wikipedia-markdown huggingface dataset:
লেই কাস্পারেক

**লেই মেগান কাস্পারেক** (; জন্ম: ১৫ ফেব্রুয়ারি, ১৯৯২) এডিনবরায় জন্মগ্রহণকারী বিশিষ্ট নিউজিল্যান্ডীয় প্রমিলা আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। এর পূর্বে ২০০৭ থেকে ২০১২ মেয়াদে তিনি স্কটল্যান্ড ক্রিকেট দলে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করে থাকেন। এছাড়াও ডানহাতে অফ স্পিন বোলিংয়ে পারদর্শী **লেই কাস্পারেক**।

## আন্তর্জাতিক ক্রিকেট
### স্কটল্যান্ড
১৫ বছর বয়সে স্কটল্যান্ড দলে অভিষেক ঘটে কাস্পারেকের। ২০০৭ সালে কাউন্টি চ্যালেঞ্জ কাপের ঐ খেলায় স্কটল্যান্ডের প্রতিপক্ষ ছিল ইংরেজ কাউন্টি দল। ঐ বছরের শেষদিকে আন্তর্জাতিক ক্রিকেটে অভিষিক্ত হন। ইউরোপিয়ান চ্যাম্পিয়নশীপে আয়ারল্যান্ড ও নেদারল্যান্ডসের বিপক্ষে অংশ নেন তিনি।

২০০৮ সালে দক্ষিণ আফ্রিকায় অনুষ্ঠিত ক্রিকেট বিশ্বকাপের বাছাইপর্বে স্কটল্যান্ড দলের সদস্যরূপে তাকে মনোনীত করা হয়। পাঁচ খেলার মধ্যে চারটিতে অংশ নিলেও মাত্র চার রান সংগ্রহ করেন ও ১০ ওভারে ৫৭ রান দিয়ে কোন উইকেট লাভে ব্যর্থ হন।

### নিউজিল্যান্ড
তিন বছর নিউজিল্যান্ডের ঘরোয়া ক্রিকেটে অংশ নেয়ার পর জাতীয় দল নির্ধারণে আইসিসি'র মানদণ্ডের মুখোমুখি হন। কিন্তু নিউজিল্যান্ডে পদার্পণকালে এ সংক্রান্ত কোন লক্ষ্য নির্দিষ্ট করা ছিল না।

মে, ২০১৫ সালে অপ্রত্যাশিতভাবে ভারত সফরে যাবার জন্য নিউজিল্যান্ড দলের সদস্য হন তিনি। সফরের পাঁচ ওডিআই সিরিজের প্রত্যেকটিতেই অংশ নেন। এছাড়াও তিন টি২০আই সিরিজসহ সফরের সবগুলো খেলাতেই তার অংশগ্রহণ ছিল। অভিষেকের প্রথম ওডিআইয়ে নির্ধারিত ১০ ওভারে ৩/৩৯ লাভ করেন। ২০১৫ সালের শেষদিকে সফরকারী শ্রীলঙ্কা দলের বিপক্ষে অংশ নেন। খেলায় তিনি প্রথমবারের মতো চার উইকেট পান। ফেব্রুয়ারি, ২০১৬ তারিখে অস্ট্রেলিয়ার বিপক্ষে টুয়েন্টি২০ আন্তর্জাতিকে তিন ওভারে ৪/৭ পান। তার তুলনায় কেবলমাত্র এমি স্যাটার্দওয়েট সেরা বোলিং পরিসংখ্যান গড়েছেন।

আসন্ন ২০১৭ সালের আইসিসি মহিলা ক্রিকেট বিশ্বকাপকে ঘিরে সুজি বেটসের অধিনায়কত্ব ১৫-সদস্যের নিউজিল্যান্ড দলের তালিকা প্রকাশ করা হয়। এতে তিনিও অন্তর্ভুক্ত হন।

## তথ্যসূত্র

## আরও দেখুন
* সুজি বেটস
* ২০১৭ মহিলা ক্রিকেট বিশ্বকাপ
* নিউজিল্যান্ড জাতীয় মহিলা ক্রিকেট দল

## বহিঃসংযোগ
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অস্ট্রেলিয়ায় দেশত্যাগী স্কটল্যান্ডীয়
বিষয়শ্রেণী:এডিনবরার ক্রীড়াব্যক্তিত্ব
বিষয়শ্রেণী:ওতাগো স্পার্কসের ক্রিকেটার
বিষয়শ্রেণী:ওয়েলিংটন ব্লেজের ক্রিকেটার
বিষয়শ্রেণী:ওয়েস্টার্ন ফিওরির ক্রিকেটার
বিষয়শ্রেণী:নিউজিল্যান্ডীয় নারী ক্রিকেটার
বিষয়শ্রেণী:নিউজিল্যান্ডের নারী একদিনের আন্তর্জাতিক ক্রিকেটার
বিষয়শ্রেণী:নিউজিল্যান্ডের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:নিউজিল্যান্ডে দেশত্যাগী স্কটল্যান্ডীয়
বিষয়শ্রেণী:পোলীয় বংশোদ্ভূত স্কটল্যান্ডীয়
বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:স্কটিশ নারী ক্রিকেটার
বিষয়শ্রেণী:নিউজিল্যান্ডীয় ক্রিকেটার
বিষয়শ্রেণী:এসেক্সের মহিলা ক্রিকেটার
বিষয়শ্রেণী:ইয়র্কশায়ারের নারী ক্রিকেটার
বিষয়শ্রেণী:ইয়র্কশায়ার ডায়মন্ডসের ক্রিকেটার
বিষয়শ্রেণী:নিউজিল্যান্ডের নাগরিকীকৃত নাগরিক
রফিক উদ্দীন ভূঁইয়া

**রফিক উদ্দীন ভূঁইয়া** (২৫ জানুয়ারি ১৯২৮–২৩ মার্চ ১৯৯৬) ছিলেন বাংলাদেশের বরেণ্য রাজনীতিবিদ ও ভাষাসৈনিক। অবিভক্ত ময়মনসিংহ জেলার গভর্নর। ময়মনসিংহ-১৩ ও ময়মনসিংহ-৯ (নান্দাইল) আসন থেকে বাংলাদেশ আওয়ামী লীগের মনোনয়নে সংসদ সদস্য নির্বাচিত হন। ১৯৫২ সালের ভাষা আন্দোলনে অবদানের জন্য এবং ১৯৭১ সালে মুক্তিযুদ্ধে ময়মনসিংহ অঞ্চলের অন্যতম সংগঠক হিসেবে তিনি পরিচিত।

## জন্ম ও শিক্ষাজীবন
রফিক উদ্দিন ভূঁইয়া ১৯২৮ সালের ২৫ জানুয়ারি নান্দাইল উপজেলার মেরেঙ্গা গ্রামে জন্মগ্রহণ করেন। তার পিতা ওয়াফিজ উদ্দিন ভূঁইয়া। রফিক উদ্দিন ভূঁইয়া ১৯৪৭ সালে ময়মনসিংহের আনন্দমোহন কলেজে ভর্তি হন।

## রাজনীতিতে প্রবেশ ও ভাষা আন্দোলন
আনন্দমোহন কলেজে ভর্তি হওয়ার পর ১৯৪৮ সালে ময়মনসিংহ জেলা ছাত্রলীগের সভাপতি নির্বাচিত হন। ১৯৪৮ সালে মোহাম্মদ আলী জিন্নাহ'র ঢাকা সফরের সময় ঢাকা বিশ্ববিদ্যালয়ের কার্জন হলে অনুষ্ঠিত জনসভায় অংশ নেন। জিন্নাহ উর্দুকে পাকিস্তানের একমাত্র রাষ্ট্রভাষা ঘোষণা করলে উপস্থিত ছাত্রদের সাথে রফিক উদ্দিন ভূঁইয়া তা প্রত্যাখ্যান করেন।

১৯৫২ সালে ময়মনসিংহ জেলা সর্বদলীয় রাষ্ট্রভাষা সংগ্রাম পরিষদের সভাপতি মনোনীত হন। সেসময় আন্দোলনে অবদান রাখায় আড়াই বছর কারাভোগ করেন। ১৯৫৪ সালে ময়মনসিংহ জেলা আওয়ামী লীগের সাধারণ সম্পাদক নিযুক্ত হন এবং ১৯৭২ সাল পর্যন্ত এ পদে বহাল থাকেন।

## স্বাধীনতা যুদ্ধ
থাম্ব|স্বাধীনতা যুদ্ধে বিজয়লাভের পর এক সংবর্ধনা অনুষ্ঠানে শামসুল হক এম.পি. (বাম থেকে দ্বিতীয়), সাথে রফিক উদ্দীন ভূঁইয়া (ডান থেকে দ্বিতীয়) এবং বিগ্রেডিয়ার সনত সিং (ডান থেকে প্রথম)

মহান স্বাধীনতা যুদ্ধে তার তত্ত্বাবধানে ময়মনসিংহ অঞ্চলের মুক্তিযোদ্ধারা সংগঠিত হয়ে অংশ নেন। এর আগে ১৯৫২ সালে মহান ভাষা আন্দোলনের বীর সৈনিক হিসেবেও তিনি কাজ করেছেন। সে সময় তিনি ময়মনসিংহ জেলা আওয়ামী লীগের সাধারণ সম্পাদক ছিলেন।

## স্বাধীনতা পরবর্তী কার্যক্রম
দেশ স্বাধীনের পর ১৯৭৩ সালে রফিক উদ্দিন ভূঁইয়া (ময়মনসিংহ-১৩) নান্দাইল আসন থেকে বিনা প্রতিদ্বন্দ্বিতায় জাতীয় সংসদ সদস্য নির্বাচিত হন। তিনি দীর্ঘকাল ময়মনসিংহ জেলা আওয়ামী লীগের সভাপতি ও বাংলাদেশ আওয়ামী লীগের ওয়াকিং কমিটির অন্যতম সদস্য ছিলেন। তিনি ১৯৫৬ থেকে ১৯৫৯ সাল পর্যন্ত ময়মনসিংহ জেলা বোর্ডের চেয়ারম্যানের দায়িত্ব পালন করেন। ভাষা সৈনিক ও বীর মুক্তিযোদ্ধা রফিক উদ্দিন ভূঁইয়া নান্দাইল সদরে মহান স্বাধীনতা যুদ্ধে বীর শহীদদের স্মৃতির প্রতি শ্রদ্ধা জানিয়ে ১৯৭২ সালে এলাকাবাসীর সহযোগিতায় শহীদ স্মৃতি আদর্শ *(বর্তমানে ডিগ্রি)* কলেজ প্রতিষ্ঠাতা করেন।

১৯৮৬ সালের তৃতীয় জাতীয় সংসদ নির্বাচনে ময়মনসিংহ-৯ (নান্দাইল) আসন থেকে বাংলাদেশ আওয়ামী লীগের প্রার্থী হিসেবে তিনি সংসদ সদস্য নির্বাচিত হন।

## মৃত্যু ও সম্মাননা
রফিক উদ্দীন ভূঁইয়া ১৯৯৬ সালের ২৩ মার্চ বার্ধ্যকজনিত কারণে মৃত্যুবরণ করেন। তার নামানুসারে ময়মনসিংহের স্টেডিয়ামের নাম রাখা হয়েছে "রফিক উদ্দীন ভূঁইয়া স্টেডিয়াম"।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:ময়মনসিংহ জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:প্রথম জাতীয় সংসদ সদস্য
বিষয়শ্রেণী:তৃতীয় জাতীয় সংসদ সদস্য
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
হেরম্বগণেশ

**হেরম্বগণেশ** বা **হেরম্ব** (, ) হলেন হিন্দু দেবতা গণেশের (গণপতি) পঞ্চমুণ্ডবিশিষ্ট মূর্তি। ইনি **হেরম্বগণপতি** নামেও পরিচিত। নেপাল রাষ্ট্রে এই মূর্তিটি বিশেষ জনপ্রিয়। গণেশের তান্ত্রিক উপাসনায় এই মূর্তিটি বিশেষ গুরুত্বপূর্ণ। হেরম্বগণেশ হলেন গণেশের ৩২টি জনপ্রিয়তম রূপের অন্যতম।
## বিশেষণ
*[[মুদ্গলপুরাণ]]* গ্রন্থে ‘হেরম্বগণপতি’ নামটি হল গণেশের ৩২টি নামের অন্যতম। *[[স্কন্দপুরাণ]]* গ্রন্থে হেরম্ববিনায়ককে বারাণসীর নিকটস্থ ৫৬ জন বিনায়কের অন্যতম বলা হয়েছে। *[[ব্রহ্মবৈবর্ত পুরাণ]]* (৮টি নাম), *[[পদ্মপুরাণ]]* (১২টি নাম) ও *চিন্ত্যাগম* (১৬ গণপতি)  গ্রন্থে গণেশের যে নামের তালিকা পাওয়া যায়, তাতে হেরম্ব নামটি অন্যতম। *[[গণেশপুরাণ]]* গ্রন্থেও গণেশের একটি বিশেষণ হল হেরম্ব।

*ব্রহ্মবৈবর্ত পুরাণ* গ্রন্থে ‘হেরম্ব’ শব্দটির অর্থ ব্যাখ্যা করা হয়েছে। ‘হে’ অক্ষরের মাধ্যমে অসহায়তা বা দুর্বলতা বোঝায় এবং ‘রম্ব’ শব্দটির মাধ্যমে দুর্বলকে রক্ষা করা ও তাদের ক্ষতির হাত থেকে রক্ষা করা বোঝায়। অর্থাৎ ‘হেরম্ব’ শব্দের অর্থ ‘দুর্বলের রক্ষাকর্তা’।
## মূর্তিতত্ত্ব

হেরম্বগণেশের মূর্তিতে পাঁচটি হস্তিমুণ্ড দেখা যায়। চারটি চার প্রধান দিকে মুখ করা এবং পঞ্চম মস্তকটি উপরের দিকে মুখ করা অবস্থায় থাকে। হেরম্বগণেশের পাঁচটি মস্তকের বর্ণ তার পিতা শিবের পাঁচ রূপভেদ ঈশান, তৎপুরুষ, অঘোর, বামদেব ও সদ্যোজাতের গাত্রবর্ণের অনুরূপ। এই পাঁচটি মস্তক শক্তির প্রতীক। তার গাত্রবর্ণ স্বর্ণাভ হলুদ। কোনো কোনো ক্ষেত্রে তার গায়ের রং সাদা।

হেরম্বগণেশের বাহন সিংহ। সিংহবাহন হেরম্বগণেশের রাজকীয় সত্ত্বা ও দুর্ধর্ষ প্রকৃতির প্রতীক। কথিত আছে, এই বাহনটি তার মা পার্বতীর বাহন। পার্বতীর থেকেই তিনি এই বাহনটি পেয়েছেন। সিংহ বাহন হলেও, কোনো কোনো মূর্তিতে গণেশের নিজস্ব বাহন মুষিককেও (ইঁদুর) সঙ্গে দেখা যায়। ১১শ-১৩শ শতাব্দীর মধ্যবর্তী সময়ে ওড়িশায় নির্মিত একটি মূর্তিতে হেরম্বগণেশের আসনের পাশে একটি ইঁদুর দেখা যায়। নেপালের ভক্তপুরে নির্মিত একটি মূর্তিতে দেখা যায়, হেরম্বগণেশ দুটি ইঁদুরের উপর দাঁড়িয়ে আছেন। নেপালে হেরম্বগণেশকে সাধারণত সিংহ ও ইঁদুরের সঙ্গে দেখা যায়।

মূর্তিতত্ত্ব-সংক্রান্ত শাস্ত্রগুলিতে হেরম্বগণেশের দশটি হাতের উল্লেখ আছে। তিনি একটি পাশ, দন্ত (নিজের ভগ্নদন্ত), অক্ষমালা, একটি পরশু (যুদ্ধের কুঠার), তিনমাথাওয়ালা মুগুর ও একটি মোদক ধরে থাকেন। দুটি হাত দেখা যায় বরদামুদ্রা (বরদানকারী ভঙ্গিমা) ও অভয়মুদ্রায় (অভয়দানকারী ভঙ্গিমা)। অন্যান্য বিবরণ অনুসারে, তার হাতে একটি মালা ও একটি ফল থাকে। কোনো কোনো মূর্তিতে তার হাতে একটি অঙ্কুশ থাকে। কোনো কোনো মূর্তিতে আবার দেখা যায়, হেরম্বগণেশের কোলে তার স্ত্রী বসে আছেন এবং হেরম্বগণেশ তাকে আদর করছেন।
## পূজা
হেরম্বগণেশ হলেন দুর্বলের রক্ষাকর্তা। তিনি নির্ভীকতা ও শত্রুকে জয় বা ধ্বংস করার শক্তি প্রদান করতে পারেন।

গণেশের তান্ত্রিক পূজায় হেরম্বগণেশ জনপ্রিয়। হৈরম্ভ বা হেরুম্ব সম্প্রদায় নামে একটি তান্ত্রিক সম্প্রদায়ে একজন দেবী বা শক্তি সহ হেরম্বগণেশ পূজিত হন। এই দেবীকে তার মা পার্বতী আর পিতা শিবের স্ত্রী রুপে পুজা করা হয়। হেরম্বগণেশ ছয়টি অভিচার ক্রিয়ার (অশুভ উদ্দেশ্যে মন্ত্রের প্রয়োগ) সঙ্গে যুক্ত। মনে করা হয়, তার মন্ত্র উচ্চারণ করে মন্ত্র-উচ্চারণকারী নিজের শত্রুকে মোহগ্রস্থ করতে পারেন, আকর্ষণ করতে পারেন, ঈর্ষান্বিত করতে পারেন, বশ করতে পারেন, অসার করতে পারেন বা হত্যা করতে পারেন।

## আরও দেখুন
*হেরম্বসূত

## তথ্যসূত্র


বিষয়শ্রেণী:গণেশ
সুবল দাস

**সুবল দাস** (২৭ ডিসেম্বর, ১৯২৭ - ১৬ আগস্ট, ২০০৫) ছিলেন একজন বাংলাদেশী সঙ্গীত পরিচালক ও সুরকার। চলচ্চিত্রের সঙ্গীত পরিচালনা করে তিনি খ্যাতি অর্জন করেন। তবে তিনি বেতার ও টেলিভিশনের সাথেও যুক্ত ছিলেন। তার সুরকৃত অসংখ্য গান বেতার ও টেলিভিশনের সঙ্গীতশিল্পীরা পরিবেশন করেন। তার সুরকৃত গান গেয়ে অনেক শিল্পী জনপ্রিয়তা ও খ্যাতি লাভ করেন।

## প্রাথমিক জীবন
সুবল দাস ১৯২৭ সালের ২৭ ডিসেম্বর তৎকালীন ব্রিটিশ ভারতের (বর্তমান বাংলাদেশ) ব্রাহ্মণবাড়িয়া জেলায় জন্মগ্রহণ করেন। তার বাবা রশিকলাল দাস এবং মা কামিনী দাস। পরিবারের আগ্রহেই তিনি সঙ্গীতচর্চা শুরু করেন। তিনি সেতারে তালিম নেন ওস্তাদ খাদেম হোসেন খান এবং ওস্তাদ আয়াত আলী খান এর কাছ থেকে। সঙ্গীতে পারদর্শিতা অর্জন করে তিনি সুর ও সঙ্গীত পরিচালনায় মনোনিবেশ করেন। সঙ্গীতের পাশাপাশি ফুটবল খেলায় ঝোঁক ছিল প্রবল। নিয়মিত খেলতেন ঢাকার আজাদ স্পোর্টিং ক্লাবের হয়ে।

## কর্মজীবন
সুবল দাস ১৯৫৯ সালে চলচ্চিত্রকার ফতেহ লোহানী পরিচালিত *[[আকাশ আর মাটি]]* চলচ্চিত্রে প্রথম সঙ্গীত পরিচালনা করেন। তার সুরকৃত মানবেন্দ্র মুখোপাধ্যায়ের গাওয়া "তবে কি আমার নেই কোন ঠাঁই" গানটি বিপুল প্রশংসিত হয়। ১৯৬৩ সালে পাকিস্তান বেতারের সঙ্গীত পরিচালক হিসেবে কাজ শুরু করেন। এরপর ১৯৬৭ সালে পাকিস্তান টেলিভিশনের সুরকার হিসেবে যোগ দেন। এ সময় তিনি কিছু উর্দু চলচ্চিত্রের সঙ্গীত পরিচালনা করেন। বাংলা চলচ্চিত্রের গানের মধ্যে *[[স্বরলিপি (চলচ্চিত্র)|স্বরলিপি]]* চলচ্চিত্রের "গানেরই খাতায় স্বরলিপি লিখে", *[[আলো তুমি আলেয়া]]* চলচ্চিত্রের "আমি সাত সাগর পাড়ি দিয়ে", *[[যোগ বিয়োগ (চলচ্চিত্র)|যোগ বিয়োগ]]* চলচ্চিত্রের "এই পৃথিবীর পান্থশালায়" উল্লেখযোগ্য।

## চলচ্চিত্রের তালিকা

* *[[আকাশ আর মাটি]]* (১৯৫৯)
* *আলিবাবা* (১৯৬৭)
* *জুলেখা* (১৯৬৭)
* *স্বর্ণ কমল* (১৯৬৯)
* *ভানুমতি* (১৯৬৯)
* *[[স্বরলিপি (চলচ্চিত্র)|স্বরলিপি]]* (১৯৭০)
* *[[তানসেন (চলচ্চিত্র)|তানসেন]]* (১৯৭০)
* *[[দর্পচূর্ণ]]* (১৯৭০)
* *[[স্বরলিপি (চলচ্চিত্র)|স্বরলিপি]]* (১৯৭১)
* *[[এখানে আকাশ নীল (চলচ্চিত্র)|এখানে আকাশ নীল]]* (১৯৭৩)
* *[[অনির্বাণ (১৯৭৩-এর চলচ্চিত্র)|অনির্বাণ]]* (১৯৭৩)
* *[[অনেক দিন আগে]]* (১৯৭৪)
* *অনেক প্রেম অনেক জ্বালা* (১৯৭৫)
* *ডাক পিয়ন* (১৯৭৫)
* *আলো তুমি আলেয়া* (১৯৭৫)
* *নকল মানুষ* (১৯৭৫)
* *উপহার* (১৯৭৫)
* *হাসি কান্না* (১৯৭৫)
* *গোলমাল* (১৯৮৬)
* *যোগ বিয়োগ*
* *গৃহলক্ষ্মী*
* *অনুরাগ*
* *ভালো মানুষ*
* *পুত্রবধূ*
* *ভাঙ্গাগড়া*
* *শীষনাগ*
* *[[অচেনা অতিথি]]*
* *ওরাও মানুষ*
* *বিষকন্যার প্রেম* (১৯৮৬)
* *সোনার সংসার* (১৯৮৯) 
* *[[রাঙা ভাবী]]* (১৯৮৯)
* *ববি* (১৯৯০)
* *[[অন্ধ বিশ্বাস]]* (১৯৯২)
* *[[অবুঝ সন্তান]]* (১৯৯৩)
* *[[আঞ্জুমান (১৯৯৫-এর চলচ্চিত্র)|আঞ্জুমান]]* (১৯৯৫)

## মৃত্যু
সুবল দাস ২০০৫ সালের ১৬ই আগস্ট মৃত্যুবরণ করেন।

## আরও দেখুন
* সত্য সাহা
* আলম খান

## তথ্যসূত্র

## বহিঃসংযোগ
* 
* 
* বাংলাপিডিয়ায় সুবল দাস

বিষয়শ্রেণী:১৯২৭-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:ব্রাহ্মণবাড়িয়া জেলার সঙ্গীতজ্ঞ
বিষয়শ্রেণী:বাংলাদেশী সঙ্গীত পরিচালক
বিষয়শ্রেণী:২০শ শতাব্দীর বাংলাদেশী সুরকার
বিষয়শ্রেণী:বাংলাদেশী হিন্দু
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:বাংলাদেশ পুলিশ ফুটবল ক্লাবের খেলোয়াড়
বিষয়শ্রেণী:১৯২৮-এ জন্ম
বিষয়শ্রেণী:২০শ শতাব্দীর বাংলাদেশী পুরুষ সঙ্গীতজ্ঞ
মাসুদ করিম

**মাসুদ করিম** ( ১৭ ফেব্রুয়ারি, ১৯৩৬ - ১৬ নভেম্বর, ১৯৯৬) ছিলেন একজন খ্যাতিমান বাংলাদেশী গীতিকার। দেশ বিদেশের অনেক খ্যাতিমান সুরকারেরা তার রচিত গানে সুর দিয়েছেন এবং বিখ্যাত সঙ্গীতশিল্পীরা গানে কণ্ঠ দিয়েছেন। সঙ্গীতে অবদানের জন্য দুইবার শ্রেষ্ঠ গীতিকার বিভাগে জাতীয় চলচ্চিত্র পুরস্কার পেয়েছেন।

## প্রাথমিক জীবন
মাসুদ করিম ১৯৩৬ সালের ১৭ ফেব্রুয়ারি তৎকালীন ব্রিটিশ ভারতের (বর্তমান বাংলাদেশ) কুষ্টিয়া জেলার কুমারখালী শহরের দুর্গাপুর কাজীপাড়ায় জন্মগ্রহণ করেন। তার বাবা রেজাউল করিম একজন সরকারি কর্মকর্তা এবং মা নাহার ছিলেন গৃহিণী।

## কর্মজীবন
মাসুদ করিম ঢাকা ও চট্টগ্রাম বেতারে প্রোগ্রাম অফিসার হিসেবে কর্মজীবন শুরু করেন। কয়েক বছর পরে তিনি ময়মনসিংহ কৃষি বিশ্ববিদ্যালয়ের ভাইস চ্যান্সেলরের সেক্রেটারি হিসেবে যোগ দান করেন।  ১৯৬০ সাল থেকে তিনি বাংলাদেশ বেতার ও টেলিভিশনের জন্য গীত রচনা শুরু করেন। তবে ষাট, সত্তর ও আশির দশকে চলচ্চিত্রের গান রচনা করে তিনি খ্যাতি লাভ করেন।

## পারিবারিক জীবন
মাসুদ করিম ১৯৬৫ সালে দিলারা আলোর সাথে চট্টগ্রাম বেতারে পরিচয় ও সেই সূত্র ধরে তারা বিবাহ বন্ধনে আবদ্ধ হন। তার স্ত্রী দিলারা আলো একজন সঙ্গীত শিল্পী। ষাট ও সত্তরের দশকে তিনি বাংলাদেশ বেতার ও টেলিভিশনে সঙ্গীত পরিবেশন করতেন।

## রচিত গানের তালিকা
### চলচ্চিত্রের গান

### অ্যালবামের গান

## পুরস্কার ও সম্মাননা
**[[জাতীয় চলচ্চিত্র পুরস্কার (বাংলাদেশ)|জাতীয় চলচ্চিত্র পুরস্কার]]**
* **বিজয়ী**: শ্রেষ্ঠ গীতিকার - রজনীগন্ধা (১৯৮২)
* **বিজয়ী**: শ্রেষ্ঠ গীতিকার - হৃদয় থেকে হৃদয় (১৯৯৪)

## মৃত্যু
মাসুদ করিম ১৯৯৬ সালের ১৬ নভেম্বর কানাডার মন্ট্রিয়লে মৃত্যুবরণ করেন। ১৯৯৫ সালের সেপ্টেম্বর মাসে নর্থ আমেরিকান লেবার ডে লং উইক এন্ড এ ডাউন টাউন মন্ট্রিয়ালের শেরাটন হোটেলে ফেডারেশন অব বাংলাদেশী এসোসিয়েশন ইন নর্থ আমেরিকার ৩ দিনব্যাপি বাৎসরিক সম্মেলন ফোবানা চলাকালে তার হার্ট অ্যাটাক হয়। মন্ট্রিয়ালে চিকিৎসা চলাকালীন তার দুরারোগ্য ক্যান্সার ধরা পড়ে। দীর্ঘদিন চিকিৎসার পর তিনি মন্ট্রিয়ালে মারা যান।

## আরও দেখুন
* গাজী মাজহারুল আনোয়ার
* কবির বকুল

## তথ্যসূত্র

## বহিঃসংযোগ
* 

বিষয়শ্রেণী:১৯৩৬-এ জন্ম
বিষয়শ্রেণী:১৯৯৬-এ মৃত্যু
বিষয়শ্রেণী:কুমারখালীর ব্যক্তি
বিষয়শ্রেণী:বাংলাদেশী গীতিকার
বিষয়শ্রেণী:বাঙালি মুসলিম
বিষয়শ্রেণী:বাঙালি সঙ্গীতজ্ঞ
বিষয়শ্রেণী:শ্রেষ্ঠ গীতিকার বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:হৃদরোগে মৃত্যু
বিষয়শ্রেণী:কুষ্টিয়া জেলার সঙ্গীতজ্ঞ
বিষয়শ্রেণী:২০শ শতাব্দীর বাংলাদেশী পুরুষ সঙ্গীতজ্ঞ
রাজশাহী সাধারণ গ্রন্থাগার

**রাজশাহী সাধারণ গ্রন্থাগার** বাংলাদেশের অন্যতম প্রাচীন গ্রন্থাগার। এই গ্রন্থাগারের আদি নাম ছিলো **রাজশাহী সাধারণ পুস্তকালয়**। ১৯৭৫ সালের গঠনতন্ত্র সংশোধনীর মাধ্যমে নামকরণ হয় *রাজশাহী সাধারণ গ্রন্থাগার*। ২০১৮ সালে গ্রন্থাগারের আদি ভবন ভেঙে ফেলে জীর্ণসংস্কারের কাজ চলছে। ২০১৯-এ নবীকরণ সমাপ্ত হবার কথা থাকলেও ২০২১-এও তা সমাপ্ত হয় নি।

## ইতিহাস
দিঘাপাতিয়ার জমিদার রাজা প্রমদা নাথ রায়ের দানকৃত জমিতে কাশিমপুরের জমিদার রায় বাহাদুর কেদার নাথ প্রসন্ন লাহিড়ী কর্তৃক স্থাপিত বর্তমান ভবনে গ্রন্থাগারটি ১৮৮৪ সালে আনুষ্ঠানেকভাবে যাত্রা শুরু করলেও প্রকৃত সূচনাকাল আরো আগের। রাজশাহী নগরীর মিয়াপাড়ায় অবস্থিত বলে এটিকে ‘মিয়াপাড়া সাধারণ গ্রন্থাগার’ বলেই চেনে অনেকে। প্রতিষ্ঠাতা ছিলেন রানী ভবানীর বংশধর রাজা আনন্দনাথ।

১৮৮৪ সালে প্রতিষ্ঠা হয় এ গ্রন্থাগার। তবে এর আগে ১৮৭৬ সালে প্রকাশিত উইলিয়াম উইলসন হান্টার প্রণীত *স্ট্যাটিস্টিক্যাল এ্যাকাউন্ট* বইতে এই লাইব্রেরির কথা বলা হয়েছে। ১৮৮৪ সালে ভবন এবং জমি পাওয়ার পর এই লাইব্রেরিটি পূর্ণাঙ্গ রূপ পায়। হান্টারের দেয়া তথ্য মতে ১৮৭১-৭২ সালে এই লাইব্রেরিতে বই ছিল মাত্র ৩ হাজার ২৪৭টি এবং সাময়িকী ছিল ছয়টি। এ সময় পাঠক ছিল নয়জন। এর মধ্যে ছয়জন ছিল ইংরেজ। রাজা আনন্দ রায়ের পরে তাঁর ছেলে রাজা চন্দ্র রায় বছরে ২০ পাউন্ড বা ২০০ টাকা অনুদান দিতেন।
thumb|রাজশাহী সাধারণ গ্রন্থাগার এর প্রধান ফটক
এর মধ্যে পুরাতন বাস স্ট্যান্ডের কাশিমপুর হাউসে এক সময় ছিল এই গ্রন্থাগার। দিঘাপতিয়ার রাজা প্রমদা নাথ রায়ের দান করা বর্তমান ভবনে মিয়াপাড়ায় গ্রন্থাগারটি স্থানান্তিরত হয়। তার চার ছেলে রাজা প্রমদনাথ রায়, কুমার বসন্ত কুমার রায়, কুমার শরৎ কুমার রায়, কুমার হেমন্ত কুমার রায় এবং মেয়ে রাজকুমারী ইন্দুপ্রভা রায় রাজশাহীর অন্য প্রতিষ্ঠানের মতো এই লাইব্রেরিতেও বিভিন্নভাবে সহায়তা দিতেন।
থাম্ব|পুনর্নির্মাণ কাজ স্থবির থাকা অবস্থায় রাজশাহী সাধারণ গ্রন্থাগার (নভেম্বর ২০২১)
আগে জেলা প্রশাসন, রাজশাহী এ্যাসোসিয়েশন এবং জাতীয় গ্রন্থকেন্দ্র থেকে নিয়মিত 

অনুদান পাওয়া যেত। এখন শুধু জাতীয় গ্রন্থকেন্দ্র থেকে বছরে অনুদান পাওয়া যায় ৬০ হাজার টাকা। এর মধ্যে বই হিসেবে দেয়া হয় ৩০ হাজার টাকা এবং নগদ অনুদান পাওয়া যায় ৩০ হাজার টাকা।

## সংগ্রহ
এখানকার শতকরা ৫০ ভাগ বই দুষ্প্রাপ্য ও দুর্লভ। গ্রন্থাগারের বয়স ১৫০ বছর হলেও এখানে ২০০ বছরের পুরনো বইও আছে। স্কটল্যান্ড হতে প্রকাশিত সেক্মপিওর গ্রন্থাবলী ১ম সংস্করণ, অ্যানুয়াল রেজিষ্টার, মাইকেল মধূসূদন দত্তের একেই বলে সভ্যতা ১ম সংস্করণ. বুড়ো শালিকের ঘাড়ে রো ১ম সংস্করণ, ব্রিটিশ আমলের পত্রিকা ভারতবর্ষ, শনিবারের চিঠি, বসুমতি, রিভিউ প্রভৃতি দুস্পাপ্য গ্রন্থ ও পত্রিকা থাকার কারণে বহু গবেষকের আগমন ঘটে এখানে।

## পরিচালনা
এই গ্রন্থাগার পরিচালনা করে একটি কার্যনির্বাহী পরিষদ। বর্তমানে এখানে আছে ৯ সদস্য বিশিষ্ঠ এডহক কমিটি। জেলা প্রশাসক পদাধিকার বলে এই কমিটির সভাপতি।  অতিরিক্ত জেলা প্রশাসক (শিক্ষা) সাধারণ সম্পাদকের দায়িত্ব পালন করছেন। অন্য ৭ জন সদস্য জেলা প্রশাসক মনোনীত।

## আরও দেখুন
* বাংলাদেশে গ্রন্থাগারের তালিকা
* বিভাগীয় সরকারি গণগ্রন্থাগার, চট্টগ্রাম
* কেন্দ্রীয় গণগ্রন্থাগার
* চট্টগ্রাম বিশ্ববিদ্যালয় গ্রন্থাগার

## তথ্যসূত্র

বিষয়শ্রেণী:রাজশাহীর ভবন ও স্থাপনা
বিষয়শ্রেণী:১৮৮৪-এ ভারতে প্রতিষ্ঠিত
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:রাজশাহী বিভাগের গ্রন্থাগার
অলিম্পিকে চীন

**[[চীন]]** মূলত প্রথম অলিম্পিক গেমসে অংশগ্রহণ করেছিল প্রজাতন্ত্রী চীন (আরওসি) নামে ১৯৩২ সালের অলিম্পিকে এবং ১৯৪৮ সাল পর্যন্ত অংশগ্রহণ করে। বর্তমানের চীন, যে গণপ্রজাতন্ত্রী চীন (পিআরসি) নামে প্রথম অলিম্পিক গেমসে অংশগ্রহণ করে ১৯৫২ সালে ফিনল্যান্ডের হেলসিংকি গেমসে, যদিও তাতে একজন মাত্র প্রতিযোগী একটি ইভেন্টে অংশগ্রহণ করেছিল। এই বছর আন্তর্জাতিক অলিম্পিক কমিটি গণপ্রজাতন্ত্রী চীন এবং প্রজাতন্ত্রী চীন (যে চীনা গৃহযুদ্ধের পর তাইওয়ান নামে পরিচিত) উভয় দেশকে অংশগ্রহণে জন্য স্বীকৃতি দেয়, যদিও পরে প্রজাতন্ত্রী চীন পরে প্রতিবাদস্বরুপ নাম প্রত্যাহার করে নিয়েছিল।

## স্বাগতিক গেমস

চীন একটি গেমসের স্বাগতিক হতে পেরেছে এবং আরও একটি গেমসের স্বাগতিকের জন্য নির্বাচিত হয়েছে।

## পদক তালিকা

### গ্রীষ্মকালীন গেমস অনুযায়ী পদক

 

### শীতকালীন গেমস অনুযায়ী পদক

থাম্ব|300px|ডান|Number of medals won by China at Olympic summer games in 1952 and from 1984 to 2012.
থাম্ব|300px|ডান|Number of medals won by China at Olympic winter games from 1980 to 2012.

## তথ্যসূত্র

## বহিঃসংযোগ
মহেড়া ইউনিয়ন

**মহেড়া ইউনিয়ন** হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি টাঙ্গাইল শহরের ১৮ কিলোমিটার দক্ষিণ-পূর্বে, মির্জাপুরের ১২ কিলোমিটার উত্তর-পশ্চিমে এবং রাজধানী ঢাকা শহরের ৬৬ কিলোমিটার উত্তর-পশ্চিমে অবস্থিত।

## জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, মহেড়া ইউনিয়নের মোট জনসংখ্যা ২৭,১৪৪ জন। এই ইউনিয়নে মোট ঘরসংখ্যা ৫৮১৬ টি।

## শিক্ষা
মহেড়া ইউনিয়নের গড় সাক্ষরতার হার শতকরা ৫৬.৮ ভাগ (পুরুষ-৬২.২%, মহিলা-৫১.৫%)।

## আরও দেখুন
* টাঙ্গাইল

## তথ্যসূত্র

বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
বিষয়শ্রেণী:মির্জাপুর উপজেলার ইউনিয়ন
লতিফপুর ইউনিয়ন

**লতিফপুর ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* লতিফপুর ইউনিয়ন, গোপালগঞ্জ সদর; (গোপালগঞ্জ জেলা)
* লতিফপুর ইউনিয়ন, মির্জাপুর; (টাঙ্গাইল জেলা)

### আরও দেখুন
* লতিবপুর ইউনিয়ন (মিঠাপুকুর, (রংপুর)
ওয়ার্শী ইউনিয়ন

**উয়ার্শী ইউনিয়ন** হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১০.৫ কিলোমিটার দক্ষিণে এবং টাঙ্গাইল শহরের ৩৮.৫ কিলোমিটার দক্ষিণ-পূর্বে অবস্থিত। 

## জনসংখ্যা তত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ওয়ার্শী ইউনিয়নের মোট জনসংখ্যা ২৭,৬১১ জন। এই ইউনিয়নে মোট ঘরসংখ্যা ৬৪৫৬ টি।

## শিক্ষা
উয়ার্শী ইউনিয়নের গড় সাক্ষরতার হার শতকরা ৫৯.৮ ভাগ (পুরুষ-৬৩.৯%, মহিলা-৫৬.৩%)। শুধু মির্জাপুর উপজেলা নয় টাঙ্গাইল জেলার মধ্যে সর্বোচ্চ্য শিক্ষাপীঠ উয়ার্শী ইউনিয়ন।

## আরও দেখুন
* টাঙ্গাইল
* সুজানিলজা গ্রাম
* https://bn.m.wikipedia.org/wiki/%E0%A6%B8%E0%A7%81%E0%A6%9C%E0%A6%BE%E0%A6%A8%E0%A6%BF%E0%A6%B2%E0%A6%9C%E0%A6%BE_%E0%A6%97%E0%A7%8D%E0%A6%B0%E0%A6%BE%E0%A6%AE

## তথ্যসূত্র

বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
বিষয়শ্রেণী:মির্জাপুর উপজেলার ইউনিয়ন
বাঁশতৈল ইউনিয়ন

**বাঁশতৈল ইউনিয়ন** হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১৭ কিলোমিটার পূর্বে এবং টাঙ্গাইল শহরের ৪৬ কিলোমিটার পূর্বে অবস্থিত।

## জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বাঁশতৈল ইউনিয়নের মোট জনসংখ্যা ২৯৭৮১ জন। এই ইউনিয়নে মোট ঘরসংখ্যা ৬৮৯৭ টি।

## শিক্ষা
বাঁশতৈল ইউনিয়নের গড় সাক্ষরতার হার শতকরা ৫৮.৩ ভাগ (পুরুষ-৬১.৬%, মহিলা-৫৫.৫%)।

## আরও দেখুন
এর কেন্দ্র স্থলে একটি খ্যাতিমান কলেজ রয়েছে। যার নাম 

খলিলুর রহমান কলেজ বর্তমানে খলিলুর রহমান ডিগ্রি কলেজ।
এছাড়াও এখানে একটি বিশেষ স্কুল ( মুন্সুর আলী উচ্চ বিদ্যালয়) ও রয়েছে।
## তথ্যসূত্র

বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
বিষয়শ্রেণী:মির্জাপুর উপজেলার ইউনিয়ন
ভাওড়া ইউনিয়ন

**ভাওড়া** হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত এবং মির্জাপুর উপজেলার সর্ব দক্ষিণে অবস্থিত। এটি মির্জাপুর  থেকে ৩ কিলোমিটার দক্ষিণে এবং টাঙ্গাইল শহর থেকে ২৬ কিলোমিটার পূর্বে অবস্থিত।

## জনসংখ্যাতত্ত্ব
বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, ভাওড়া ইউনিয়নের মোট জনসংখ্যা ১৭৮৭২ জন। এই ইউনিয়নে মোট ঘরসংখ্যা ৪১২৩ টি।

## শিক্ষা প্রতিষ্ঠান
ভাওড়া ইউনিয়নের গড় সাক্ষরতার হার শতকরা ৬১.৫ ভাগ (পুরুষ-৬৫.৬%, মহিলা-৫৭.৯%)।

## গ্রাম সমূহ
## ৯টি
#আমরাইল তেলীপাড়া
#কামারপাড়া
#হারিয়া
#শশধরপট্টি
#মারিশনপাড়া
#চাঁনপুর
#চামুটিয়া
#জালশোকা
#ভাওড়া

## তথ্যসূত্র

বিষয়শ্রেণী:ঢাকা বিভাগের জনবহুল স্থান
বিষয়শ্রেণী:টাঙ্গাইল জেলার জনবহুল স্থান
বিষয়শ্রেণী:মির্জাপুর উপজেলার ইউনিয়ন
এলইডি ডিসপ্লে

থাম্ব|এলইডি ডিসপ্লের Detail view। red, green and blue diodes ম্যাট্রিক্সের সাথে।
ডান|থাম্ব|The  long LED display on the Fremont Street Experience is currently the largest in the world.
একটি ***এলইডি ডিসপ্লে*** হচ্ছে সমতল প্যানেল ডিসপ্লে যা আলোক বিচ্ছুরণকারী ডায়োড এর একটি সারিকে পিক্সেল হিসেবে ব্যবহার করে একটি ভিডিও ডিসপ্লে এর জন্য। এদের ঔজ্জ্বল্য এদের বাইরে ব্যবহারের উপযোগী করে তোলে।
এলইডি ডিসপ্লে প্রদর্শন যন্ত্রে ব্যবহৃত হওয়ার পাশাপাশি সাধারণ আলোকসজ্জাতেও ব্যবহার করার উপযোগী।

## ইতিহাস

জেমস পি মিচেল ১৯৭৭ সালে প্রথম সম্পূর্ণ ফ্ল্যাট প্যানেল টিভি স্ক্রিন তৈরি, প্রদর্শিত এবং নথিভুক্ত করেছিলেন বলে ধারণা করা হয়। মডুলার, পরিমাপযোগ্য ডিসপ্লে শুরুতে ডিজাইন করা হয়েছিল শত শত Mv50 এলইডি দিয়ে এবং টেক্সাস ইনস্ট্রুমেন্টস থেকে নতুন বের হওয়া ট্রানজিসটর-ট্রানজিসটর লজিক মেমোরি এড্রেসিং সার্কিট দিয়ে।
১/৪  ইঞ্চি
পাতলা ফ্ল্যাট প্যানেল প্রোটোটাইপ এবং বৈজ্ঞানিক নথিপত্র প্রদর্শিত হয় ওয়াশিংটন ডিসিতে ২৯তম ISEF এক্সপোতে। ১৯৭৮ সালে এটি পুরস্কারপ্রাপ্ত হয় নাসা এবং জেনারেল মোটরস কর্পোরেশন কর্তৃক। একটি লিকুইড ক্রিস্টাল ডিসপ্লে(LCD) ম্যাট্রিক্স ডিজাইনও উদাহৃত হয়েছিল এলইডি পেপারে বিকল্প x-y স্ক্যান প্রযুক্তি হিসেবে এবং একটি ভবিষ্যৎ টিভি ডিসপ্লের বিকল্প মাধ্যম হিসেবে। ৭০ বছরের বেশি পুরনো এনালগ (cathode-ray tube technology) এর আধুনিক  x-y scan system এর সাথে পরিবর্তন একটি বড় ধরনের অগ্রগতি। ইলেক্ট্রো ম্যাগনেটিক স্ক্যান সিস্টেমের অপসারন একইসাথে অপসারন করে inductive deflection, electron beam এবং color convergence সার্কিটের।এই আধুনিক x-y scan সিস্টেম আধুনিক টিভির বর্তমান পাতলা আকারের হতে সাহায্য করেছে।

 ১৯৭৭ সালের মডেলটি ছিল একরঙা এর ডিজাইন অনুসারে। কার্যকর ব্লু এলইডি আসেনি পরবর্তী এক যুগেও। বর্তমানে বড় displays অধিক-উজ্জ্বল্ল্যের ডায়োড ব্যবহার করে অধিক বর্ণালি পাবার জন্য। ৩ যুগেরও বেশি সময় পর সনি ওলেড টিভি নিয়ে আসে।সনি XEL-1 OLED screen বাজারে নিয়ে আসে ২০০৯ সালে। পরবর্তীতে CES 2012 এ সনি ক্রিস্টাল এলইডি নিয়ে আসে, যা একটি true LED-display সংবলিত টিভি।

 ২০১১ সালে উয়েফা চাম্পিয়ন্স লিগ ম্যাঞ্চেস্টার ইউনাইটেড এবং বার্সেলোনা্র মধ্যকার ফাইনাল ম্যাচ সরাসরি সম্প্রচার করা হয় একটি EKTA screen এ 3D ফরম্যাটে। এর রিফ্রেশ রেট ছিল 100&nbsp;Hz. কোণাকুণি ভাবে 7.11 m (২৩ ফিটt ৩.৯২ ইঞ্চি) দীর্ঘ এবং ৬.১৯২ × ৩.৪৮৩ মিটারের প্রদর্শন এরিয়া, এবং এটি গিনেস বুক অফ রেকর্ডসে নথিভুক্ত হয় সর্ববৃহৎ এলইডি 3D টিভি হিসেবে। 
থাম্ব|The LED Display at the Taipei Arena displays commercials and movie trailers.

## আরও দেখুন
* AMOLED

## তথ্যসূত্র

## বহিঃসংযোগ

বিষয়শ্রেণী:Display technology
বিষয়শ্রেণী:Light-emitting diodes
বিষয়শ্রেণী:ইলেকট্রনিক্স
বিষয়শ্রেণী:প্রদর্শন প্রযুক্তি
বিষয়শ্রেণী:মার্কিন উদ্ভাবন
পহেলা ফাল্গুন

**পহেলা ফাল্গুন** বা **পয়লা ফাল্গুন** বাংলা পঞ্জিকার একাদশতম মাস ফাল্গুনের প্রথম দিন ও বসন্তের প্রথম দিন। গ্রেগরীয় বর্ষপঞ্জি অনুসারে ১৪ই ফেব্রুয়ারি পহেলা ফাল্গুন পালিত হয়। বসন্তকে বরণ করে নেয়ার জন্য বাংলাদেশে  বিশেষ উৎসবের সাথে পালিত হয়। বাংলাদেশে জাতীয় বসন্ত উৎসব উদ্‌যাপন পরিষদ এই দিনকে বরণ করতে চারুকলার বকুলতলায় এবং ধানমণ্ডির রবীন্দ্র সরোবর উন্মুক্ত মঞ্চে প্রতিবছর *জাতীয় বসন্ত উৎসব* আয়োজন করে। পশ্চিমবঙ্গের শান্তিনিকেতনে এ দিন বসন্ত উৎসব পালন করা হয়।

## ইতিহাস
বাংলার এই অঞ্চলে, প্রাচীন আমল থেকেই বসন্ত উৎসব পালিত হচ্ছে। বিশ্বকবি রবীন্দ্রনাথ ঠাকুরের সময়কাল থেকেই  পশ্চিমবঙ্গের শান্তিনিকেতনে বিশেষ নৃত্যগীতের মাধ্যমে বসন্তোৎসব পালনের রীতি চলে আসছে।  বঙ্গাব্দ ১৪০১ সাল থেকে বাংলাদেশে প্রথম ‘বসন্ত উৎসব’ উদ্‌যাপন করার রীতি চালু হয়। সেই থেকে জাতীয় বসন্ত উৎসব উদ্‌যাপন পরিষদ বসন্ত উৎসব নিয়মিত আয়োজন করে আসছে।

## আরও দেখুন

* রবীন্দ্রজয়ন্তী
* মাঘী পূর্ণিমা
* বৈসাবি উৎসব
* ফাল্গুনী পূর্ণিমা
* পহেলা বৈশাখ
* অমর একুশে গ্রন্থমেলা

## তথ্যসূত্র

বিষয়শ্রেণী:বাংলাদেশের সাংস্কৃতিক উৎসব
বিষয়শ্রেণী:ভারতের উৎসব
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:বাঙালি সংস্কৃতি
বিষয়শ্রেণী:বাংলাদেশের সংস্কৃতি
বিষয়শ্রেণী:বাংলাদেশের ঘটনা
টমাস ওদোয়ো

**টমাস ওদোয়ো মিগাই** (জন্ম: ১২ মে ১৯৭৮) একজন প্রাক্তন কেনীয় ক্রিকেটার। তিনি একজন ডান হাতি ব্যাটসম্যান এবং ডানহাতি মিডিয়াম ফাস্ট বোলার।

## বহিঃসংযোগ

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কেনীয় ক্রিকেটার
বিষয়শ্রেণী:কেনিয়ার একদিনের আন্তর্জাতিক ক্রিকেটার
বিষয়শ্রেণী:কেনিয়া জাতীয় ক্রিকেট দলের অধিনায়ক
বিষয়শ্রেণী:১৯৯৬ ক্রিকেট বিশ্বকাপের ক্রিকেটার
বিষয়শ্রেণী:১৯৯৯ ক্রিকেট বিশ্বকাপের ক্রিকেটার
বিষয়শ্রেণী:২০০৩ ক্রিকেট বিশ্বকাপের ক্রিকেটার
বিষয়শ্রেণী:২০০৭ ক্রিকেট বিশ্বকাপের ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:কেনিয়া জাতীয় ক্রিকেট দলের কোচ
বিষয়শ্রেণী:নাইরোবি থেকে আগত ক্রিকেটার
বিষয়শ্রেণী:কেনিয়ার টুয়েন্টি২০ আন্তর্জাতিক ক্রিকেটার
বিষয়শ্রেণী:এসিএ আফ্রিকান একাদশ একদিনের আন্তর্জাতিক ক্রিকেটার
বিষয়শ্রেণী:১৯৯৮ কমনওয়েলথ গেমসের ক্রিকেটার
বিষয়শ্রেণী:কেনীয় ক্রিকেট কোচ
রাজশাহী সরকারি মহিলা কলেজ

**রাজশাহী সরকারি মহিলা কলেজ** রাজশাহী জেলার মেয়েদের জন্য একমাত্র সরকারি উচ্চ শিক্ষাপ্রতিষ্ঠান। কিন্তু জেলার মেয়েদের চেয়ে জেলার বাইরের মেয়েদের সংখ্যাও কম নয় । রাজশাহীর কয়েকজন বিদ্যোৎসাহী ব্যক্তির উদ্যোগে ও জনসাধারণের আর্থিক সহায়তায় ১৯৬২ সালের ২৫ এপ্রিল কলেজটি প্রতিষ্ঠা করা হয় ।

## ইতিহাস
ঔপনিবেশিক আমল থেকেই রাজশাহী শিক্ষানগরী হিসাবে পরিচিত হলেও এখানে স্বতন্ত্র কোনো মহিলা কলেজ ছিল না। তাই নারীদের আত্মপ্রতিষ্ঠা ও নারী শিক্ষা প্রসারের জন্য রাজশাহীর কয়েকজন বিদ্যোৎসাহী ব্যক্তির উদ্যোগে ও জনসাধারণের আর্থিক সহায়তায় ১৯৬২ সালের ২৫ এপ্রিল নগরীর কাদিরগঞ্জ মহল্লার অন্তর্গত তারিনী বাবু’র বাগান নামে পরিচিত বৃক্ষশোভিত প্রায় দশ একরের একটি মনোরম ভূখণ্ডে রাজশাহী মহিলা কলেজ প্রতিষ্ঠা করা হয়। প্রতিষ্ঠাকালীন বদলি সনদের মাধ্যমে ভর্তিকৃত পঁচিশ জন ছাত্রী নিয়ে এই কলেজের যাত্রা শুরু হয়।

thumb|রাজশাহী সরকারি মহিলা কলেজ এর প্রধান ফটক

প্রথম হতেই শিক্ষা, সাহিত্য-সংস্কৃতি, ক্রীড়া ইত্যাদি ক্ষেত্রে ছাত্রীদের অসাধারণ সাফল্যের ফলে এই কলেজের প্রতি ছাত্রী ও অভিভাবকদের আগ্রহ বৃদ্ধি পায়। ষাটের দশকের মাঝামাঝি তৎকালীন সরকার প্রতিটি জেলায় একটি করে মহিলা কলেজ স্থাপনের ব্যবস্থা নিলে ১৯৬৮ সালের ২৫ এপ্রিল সেই পরিকল্পনার আওতায় এই কলেজটির সরকারীকরণ সম্পন্ন হয়।

## বিভাগ এবং অনুষদ
এই কলেজে বাংলা, ইংরেজি, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি এবং দর্শন বিষয়ে অনার্স কোর্স, ডিগ্রী (পাস) এবং উচ্চ মাধ্যমিক শ্রেণিতে বিজ্ঞান, মানবিক ও ব্যবসায় বিভাগ চালু রয়েছে।এছাড়াও কলেজে সর্বমোট ২১টি বিভাগ রয়েছে।

## আরো দেখুন
* রাজশাহী কলেজ
* রাজশাহী ক্যাডেট কলেজ
* রাজশাহী কলেজিয়েট স্কুল
* রাজশাহী লোকনাথ উচ্চ বিদ্যালয়
* রাজশাহী নিউ গভঃ ডিগ্রী কলেজ

## তথ্যসূত্র

বিষয়শ্রেণী:রাজশাহী জেলার মহাবিদ্যালয়
বিষয়শ্রেণী:১৯৬২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:১৯৬২-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:রাজশাহী বিশ্ববিদ্যালয়ের অধিভুক্ত প্রাক্তন কলেজ
বিষয়শ্রেণী:রাজশাহী শিক্ষা বোর্ডের অন্তর্ভুক্ত কলেজ
বিষয়শ্রেণী:বিএনসিসি-এর মহাস্থান রেজিমেন্টের ইউনিট
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
কালনী নদী

**কালনী নদী**  বাংলাদেশের উত্তর-পূর্বাঞ্চলের সুনামগঞ্জ জেলার একটি নদী।  নদীটির দৈর্ঘ্য ৩২ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালনী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ১৫।

## প্রবাহ
কালনী নদীটি সুনামগঞ্জ জেলার দিরাই উপজেলার করিমপুর ইউনিয়ন এলাকার পুরনো সুরমা নদী হতে উৎপত্তি লাভ করেছে। অতঃপর এই নদীর জলধারা শাল্লা উপজেলার হাবিবপুর ইউনিয়ন পর্যন্ত প্রবাহিত হয়ে চামতি নদীতে নিপতিত হয়েছে।

এই নদীর পাশেই বরাম হাওর ও ধরমপাশা উপজেলার সোনাডুবি হাওর অবস্থিত।

## আরও দেখুন
* বাংলাদেশের নদীর তালিকা

## তথ্যসূত্র

বিষয়শ্রেণী:সুনামগঞ্জ জেলার নদী
বিষয়শ্রেণী:শাল্লা উপজেলা
বিষয়শ্রেণী:দিরাই উপজেলা
অলিম্পিকে মার্কিন যুক্তরাষ্ট্র

**[[মার্কিন যুক্তরাষ্ট্র]]** আধুনিক অলিম্পিক গেমসের সকল আসরে ক্রীড়াবিদ প্রেরণ করে আসছে, শুধু ১৯৮০ গ্রীষ্মকালীন অলিম্পিক বাদে যা বয়কটে যুক্তরাষ্ট্র নেতৃত্বে দিয়েছিল। মার্কিন যুক্তরাষ্ট্র অলিম্পিক কমিটি (USOC) হল যুক্তরাষ্ট্রে অলিম্পিক ক্রীড়া নিয়ন্ত্রণকারী জাতীয় অলিম্পিক কমিটি।

মার্কিন ক্রীড়াবিদগণ গ্রীষ্মকালীন অলিম্পিক গেমসে ২,৪০০ টি পদক এবং শীতকালীন অলিম্পিক গেমসে ২৮১ টি পদক জিতেছে। সবচেয়ে বেশি পদক জিতেছে অ্যাথলেটিকস (ট্রাক অ্যান্ড ফিল্ড) (৭৬৭.৩২%) এবং সাঁতারে (৫২০.২২%)। থমাস বুর্ক হলেন অলিম্পিকে প্রতিনিধিত্বকারী প্রথম ক্রীড়াবিদ। তিনি গ্রীকের এথেন্সে অনুষ্ঠিত ১৮৯৬ গ্রীষ্মকালীন অলিম্পিকে পুরুষদের ১০০ মিটার ও ৪০০ মিটার উভয়ে প্রথম স্থান অর্জন করেছিলেন। অলিম্পিকে প্রতিনিধিত্বকারী দেশসমূহের মধ্যে যুক্তরাষ্ট্রের মাইকেল ফেলপস হল সবচেয়ে সফল ক্রীড়াবিদ, যে ১৮ টি স্বর্ণ সহ ২২টি পদক জিতেছে।

## স্বাগতিক গেমস

## পদক তালিকা

### গ্রীষ্মকালীন গেমস অনুযায়ী

### শীতকালীন গেমস অনুযায়ী

## তথ্যসূত্র

## বহিঃসংযোগ
ইঙ্গলস্স্ট্যা‌ড

**ইঙ্গলস্স্ট্যা‌ড**, একটি নগরী যেটি জার্মানির স্বায়ত্তশাসিত প্রদেশ বাভারিয়ার অন্তর্গত। শহরটি বাভারিয়ার মধ্যাঞ্চলে দানিয়ুব নদীর তীরে অবস্থিত।, ইঙ্গলস্স্ট্যা‌ডে মোট ১,৩১,০০২ জন লোকের বসবাস। এটি মিউনিখ মেট্রোপলিটন এলাকার একটি অংশ যার মোট জনসংখ্যা প্রায় ৫০ লক্ষ।

অষ্টবিংশ শতাব্দীতে এই ইঙ্গলস্স্ট্যা‌ডেই বাভারিয়ান **সামাজিক গুপ্ত সংগঠন** **ইলুমিনাটি**র জন্ম হয়েছিল।

ইঙ্গলস্স্ট্যা‌ড, মেরি শেলি রচিত **ফ্রাঙ্কেস্টাইন** উপন্যাসের একটি স্থাপনাও বটে যেটিতে বিজ্ঞানী ফ্রাঙ্কেস্টাইন মহাদানব সৃষ্টি করে।

জার্মান অটোমোবাইল কোম্পানি অডি এবং সামরিক বিমান নির্মাণকারী প্রতিষ্ঠান **ক্যাসিডিয়ান** (অতীতে ইএডিএস ডিএস) এর সদর দপ্তর এই শহরে অবস্থিত। এছাড়া ইলেকট্রনিক ষ্টোর **মিডিয়া মার্কেট** ও **সেটার্ন** এই শহরেরই অন্তর্গত।

২০০৬ সালে **ইঙ্গলস্স্ট্যা‌ড কেন্দ্রীয় রেলস্টেশন** নুরেমবুর্গ এর সাথে দ্রুত-গতির রেলের মাধ্যমে সংযুক্ত হয়। যাত্রীচাপ কমাতে ইঙ্গলস্স্ট্যা‌ডে আরেকটি রেলস্টেশন বিদ্যমান। শহরের উত্তর দিকে অবস্থিত বলে এটির নাম **ইঙ্গলস্স্ট্যা‌ড নর্ড স্টেশন**।

## তথ্যসূত্র

* 
* 

বিষয়শ্রেণী:জার্মানির নগর
বিষয়শ্রেণী:ইউরোপের শহর
বগুড়ার দই

**বগুড়ার দই** বাংলাদেশের উত্তরাঞ্চলে অবস্থিত বগুড়া জেলার বিখ্যাত মিষ্টান্ন। ২০২৩ সালে বগুড়ার সরার দই ভৌগোলিক নির্দেশক (জিআই) হিসেবে স্বীকৃতি লাভ করে। দধি বা দই হলো এক ধরনের দুগ্ধজাত খাদ্য যা দুধের ব্যাক্টেরিয়া গাঁজন হতে প্রস্তুত করা হয়। সারা বাংলাদেশে দই পাওয়া গেলেও স্বাদে ও গুণে অতুলনীয় হওয়ায় **বগুড়ার দই** দেশ ও দেশের বাইরে খুব জনপ্রিয়। এর খ্যাতি মূলত ব্রিটিশ আমল থেকে সর্বত্র ছড়িয়ে পরে। ষাটের দশকের প্রথম ভাগে ব্রিটেনের রানী দ্বিতীয় এলিজাবেথ থেকে শুরু করে মার্কিন মুল্লুকেও গেছে বগুড়ার দই। পাকিস্তানের তদানীন্তন প্রেসিডেন্ট আইয়ুব খান ব্রিটেন ও মার্কিন যুক্তরাষ্ট্রের কর্তাদের সহানুভূতি পেতে পাঠিয়েছিলেন এই দই।

## ইতিহাস
বগুড়ার দইয়ের ইতিহাস শুরু হয় বগুড়ার শেরপুর উপজেলা থেকে। স্থানীয়দের মতে সনাতন ঘোষ সম্প্রদায় দই তৈরি করে বগুড়াকে দেশের সর্বত্র পরিচিত করে তুলেছিল। পরবর্তীতে ঘোষদের হাত ধরে ধীরে ধীরে এটি চলে গেছে মুসলিম সম্প্রদায়সহ অন্যান্য প্রতিষ্ঠিত ব্যবসায়ীদের অধীনেে।

জানা যায়, বগুড়ার শেরপুরে প্রথম দই তৈরি হয় প্রায় আড়াইশ বছর আগে। তৎকালীন বগুড়ার শেরপুরের ঘোষ পরিবারের ঘেটু ঘোষ প্রথম দই তৈরি আরম্ভ করেন। টক দই তৈরি থেকে বংশ পরম্পরায় তা চিনিপাতা বা মিষ্টি দইয়ে রূপান্তরিত হয়। আর কালের বিবর্তনে স্বাদের বৈচিত্র্যের কারণে দইয়ের বহুমুখী ব্যবহার শুরু হয়। টক দই দিয়ে মেজবানের রান্না ও ঘোল তৈরি হয়। অতিথি আপ্যায়নে চলে মিষ্টি দই।

## প্রস্তুত প্রণালি
বগুড়ার দইয়ের ইতিহাস প্রায় আড়াইশ বছরের পুরোনো হলেও স্বর্ণযুগ ছিল স্বাধীনতার পূর্ববর্তী সময়ে। সেসময় এর প্রস্তুত প্রণালী ছিল অতি গোপনীয়। জানা যায় ঘোষেরা যখন দই তৈরি করত তখন এর গোপনীয়তা বজায় রাখতো। ফলে বাইরের কেউ দই তৈরি করতে পারত না। পরবর্তীতে সেটিকে আর তারা ধরে রাখতে পারেনি। এখন শেরপুরেই অনেক ব্যবসায়ী দই তৈরি করে। এদের মধ্যে ঘোষ পরিবারের লোকদের সংখ্যা অনেক কম।

দই তৈরিতে প্রয়োজন হয় হয় গরুর দুধ, চিনি, সামান্য পরিমাণ পুরোনো দই ও মাটির একটি হাঁড়ি বা সরা। কড়াই বা পাতিলে দুধ জ্বাল দেয়ার মাধ্যমে দই তৈরি করা হয়ে থাকে।

## তথ্যসূত্র

বিষয়শ্রেণী:বাংলাদেশের ভৌগোলিক নির্দেশক পণ্য
বিষয়শ্রেণী:বাংলাদেশী মিষ্টান্ন
বিষয়শ্রেণী:বগুড়া
বিষয়শ্রেণী:জমাট মিষ্টান্ন
বিষয়শ্রেণী:উত্তরবঙ্গের রন্ধনশৈলী
বিষয়শ্রেণী:দই
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাংলাদেশের দুগ্ধজাত পণ্য
অলিম্পিকে কানাডা

**[[কানাডা]]** ১৯০০ সালে অলিম্পিক গেমসে অভিষেকের পর থেকে সকল শীতকালীন অলিম্পিক গেমস এবং গ্রীষ্মকালীন অলিম্পিক গেমসে প্রতিনিধি পাঠিয়েছে, একমাত্র ১৯৮০ গ্রীষ্মকালীন অলিম্পিক ছাড়া, যা বয়কট করেছিল। কানাডা অংশগ্রহণকারী সকল গেমসে কমপক্ষে একটি হলেও পদক জিতেছে। কানাডা অলিম্পিক কমিটি কানাডায় আইওসির প্রতিনিধিত্বকারী জাতীয় অলিম্পিক কমিটি।

২০১০ শীতকালীন অলিম্পিক গেমস কানাডার ভ্যানকুভারে অনুষ্ঠিত হয়, যাতে ১৪ টি স্বর্ণ সহ ২৬ টি পদক নিয়ে প্রথম কোন গেমসে সবচেয়ে বেশি পদক জয়ী হওয়া দেশের কাতারে স্থান করে নেয়।

## স্বাগতিক গেমস
কানাডা তিনটি গেমসের আয়োজন করেছে।

## পদক তালিকা

ডান|370px|থাম্ব|১৯০০ থেকে ২০১২ পর্যন্ত গ্রীষ্মকালীন অলিম্পিক গেমসে কানাডা পদক জয়ের সংখ্যা।

### গ্রীষ্মকালীন গেমস অনুযায়ী পদক

### শীতকালীন গেমস অনুযায়ী পদক
ডান|350px|থাম্ব|১৯২৪ থেকে ২০১৪ পর্যন্ত শীতকালীন অলিম্পিক গেমসে কানাডা পদক জয়ের সংখ্যা।

## তথ্যসূত্র

## বহিঃসংযোগ
* 
* 
* 
* 
* CBC ডিজিটাল আর্কাইভ - অলিম্পিক 
* অলিম্পিক - TSN
মানবজমিন (উপন্যাস)

***মানবজমিন*** ভারতীয় বাঙালি লেখক শীর্ষেন্দু মুখোপাধ্যায় রচিত ১৯৮৮ সালের একটি উপন্যাস। উপন্যাসটি গ্রন্থাকারে প্রকাশিত হওয়ার পূর্বে *[[দেশ (পত্রিকা)|দেশ]]* পত্রিকায় প্রকাশিত হয়। পরবর্তীকালে আগস্ট, ১৯৮৮ সালে কলকাতার আনন্দ পাবলিশার্স থেকে এটি গ্রন্থাকারে প্রকাশিত হয়। এ উপন্যাসের জন্য ১৯৮৯ সালে শীর্ষেন্দু মুখোপাধ্যায় সাহিত্য অকাদেমি পুরস্কার লাভ করেন।

## জনপ্রিয় সংস্কৃতিতে
*মানবজমিন* উপন্যাসের উপর ভিত্তি করে একটি দীর্ঘ ধারাবাহিক টেলিভিশন নাটক নির্মাণ করেছিলেন বাংলাদেশি নির্মাতা মুরাদ পারভেজ। নাটকটি ২০১০ সালের ৭ জুন থেকে ২০১১ সালের ৭ জুন পর্যন্ত এনটিভি চ্যানেলে প্রচারিত হয়েছিল।

## পুরস্কার
* সাহিত্য অকাদেমি পুরস্কার (১৯৮৯)

## তথ্যসূত্র

## বহিঃসংযোগ
* মানবজমিন - গুডরিড্‌স

বিষয়শ্রেণী:১৯৮৮-এর উপন্যাস
বিষয়শ্রেণী:১৯শ শতাব্দীর উপন্যাস
বিষয়শ্রেণী:বাংলা ভাষার উপন্যাস
বিষয়শ্রেণী:শীর্ষেন্দু মুখোপাধ্যায়ের উপন্যাস
বিষয়শ্রেণী:বাংলা ভাষার ভারতীয় উপন্যাস
বিষয়শ্রেণী:পশ্চিমবঙ্গের উপন্যাস
বিষয়শ্রেণী:আনন্দ পুরস্কার বিজয়ী বই
মেগচামী ইউনিয়ন

**মেগচামী ইউনিয়ন**, বাংলাদেশের ফরিদপুর জেলার মধুখালী উপজেলাধীন একটি ইউনিয়ন। এটি প্রতিষ্ঠিত হয় ১৯৮৬ সালের ২১ নভেম্বর।

## অবস্থান
মেগচামী ইউনিয়নের উত্তরে জামালপুর ইউনিয়ন (রাজবাড়ী জেলা), দক্ষিণে কোড়কদী ইউনিয়ন, পশ্চিমে জঙ্গল ইউনিয়ন এবং পূর্বদিকে গাজনা ইউনিয়ন অবস্থিত।

## প্রশাসনিক বিন্যাস
এই ইউনিয়নের মোট ওয়ার্ডের সংখ্যা ৯ টি।

## দর্শনীয় স্থান
* চন্দনা নদী মেগচামী ইউনিয়নের একটি দর্শনীয় স্থান।
* খিদিরের বটগাছ একটি দর্শনীয় বৃহৎ বটগাছ।
* ঐতিহ্যবাহী মেগচামী মৃধা বাজার

## শিক্ষা
; শিক্ষা প্রতিষ্ঠান  
* মেগচামী আর্দশ উচ্চ বিদ্যালয়
* চর-মেগচামী আনন্দ নিকেতন প্রাথমিক বিদ্যালয়।

## অর্থনীতি
কৃষি কাজ প্রধান পেশা। এখানে প্রচুর পরিমাণ পাট, ধান, পিঁয়াজ, রসুন ইত্যাদি উৎপাদিত হয়। এছাড়াও অন্যান্য পেশার লোক রয়েছে।

## রাস্তাঘাট
মধুখালী উপজেলা টু বালিয়াকান্দি উপজেলা মধ্যে আন্তঃউপজেলার একমাত্র ডিস্ট্রিক্ট বোর্ড রোডটিই শুধু পাকা সড়ক; বাকী প্রায় সব রাস্তাঘাটই কাঁচা সড়ক।

## আদিবাসী
এই ইউনিয়নে কোন আদিবাসী জনসাধারণ নেই

   

## তথ্যসূত্র

বিষয়শ্রেণী:মধুখালী উপজেলার ইউনিয়ন
দ্য মহাভারত (আর. কে. নারায়ণ)

***দ্য মহাভারত*** (ইংরেজি: ***The Mahabharata***) হল ভারতীয় লেখক আর. কে. নারায়ণের লেখা একটি পুরাণভিত্তিক গ্রন্থ। এই গ্রন্থটি *[[মহাভারত]]* নামক হিন্দু মহাকাব্যের সংক্ষেপিত গদ্যানুবাদ। ১৯৭৮ সালে লন্ডনের হেইনিম্যান থেকে এটি প্রথম প্রকাশিত হয়। আর. কে. নারায়ণ হিন্দু পুরাণের উপাখ্যানগুলি পুনর্কথনের যে উদ্যোগ নিয়েছিলেন, সেই উদ্যোগের তৃতীয় গ্রন্থ এটি। উল্লেখ্য, প্রথম দুটি গ্রন্থ ছিল *[[গডস্‌, ডেমনস্‌ অ্যান্ড আদার্স]]* ও *[[দ্য রামায়ণ (আর. কে. নারায়ণ)|দ্য রামায়ণ]]*। ১৯৯৫ সালে এই তিনটি গ্রন্থকে একত্রে *দি ইন্ডিয়ান এপিকস রিটোল্ড* শিরোনামে প্রকাশিত হয়।

## তথ্যসূত্র

বিষয়শ্রেণী:১৯৭৮-এর বই
বিষয়শ্রেণী:আর. কে. নারায়নের বই
বিষয়শ্রেণী:হেইনিম্যান (প্রকাশক) কর্তৃক প্রকাশিত বই
বিষয়শ্রেণী:মহাভারত ভিত্তিক রচনা
বিষয়শ্রেণী:ভাইকিং প্রেস প্রকাশিত বই
বিষয়শ্রেণী:মহাভারত অবলম্বনে সৃষ্টিকর্ম
অ্যাফি ফ্লেচার

**অ্যাফি সামান্থা শার্লিন ফ্লেচার** (জন্ম: ১৭ মার্চ, ১৯৮৭) বিশিষ্ট গ্রেনাডিয়ান প্রমিলা ক্রিকেটার। ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেট খেলছেন তিনি। দলে তিনি মূলতঃ ডানহাতে অফ-স্পিন বোলিং করে থাকেন। এছাড়াও ডানহাতে ব্যাটিংয়ে পারদর্শীতা দেখাচ্ছেন **অ্যাফি ফ্লেচার**।

## আন্তর্জাতিক ক্রিকেট
জুন, ২০০৮ সালে আন্তর্জাতিক ক্রিকেটে অভিষেক ঘটে তার। একুশ বছর বয়সে আয়ারল্যান্ডের বিপক্ষে একদিনের আন্তর্জাতিকে অংশগ্রহণ করেন। খেলায় তিনি নয় ওভার বোলিং করে ৪/২২ লাভ করে ওডিআই অভিষেকে ওয়েস্ট ইন্ডিজের পক্ষে নতুন বোলিং পরিসংখ্যানের রেকর্ড গড়েন। পরের মাসেই নেদারল্যান্ডসের বিপক্ষে টুয়েন্টি২০ আন্তর্জাতিকে অভিষিক্ত হন।

অস্ট্রেলিয়ায় অনুষ্ঠিত ২০০৯ সালের ক্রিকেট বিশ্বকাপে সাত খেলার পাঁচটিতে অংশগ্রহণ করলেও তিনি মাত্র ২ উইকেট লাভে সক্ষম হন। বিশ্বকাপের পর দীর্ঘ ছয় বছরেরও অধিক সময় দল থেকে উপেক্ষিত হন। অতঃপর মে, ২০১৫ সালে পুনরায় আন্তর্জাতিক ক্রিকেটে অংশগ্রহণের জন্য আমন্ত্রিত হন ও শ্রীলঙ্কা বিপক্ষে অনুষ্ঠিত সিরিজে অংশ নেন। পরের বছর ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় দলের অন্যতম সদস্য মনোনীত হন ও দলের প্রথমবারের মতো শিরোপা জয়ে প্রভূত সহায়তা করেন। ছয় খেলায় তিনি ৭ উইকেট লাভ করে প্রতিযোগিতায় পঞ্চম সেরা উইকেটশিকারী হন।

## তথ্যসূত্র

## বহিঃসংযোগ
* Afy Fletcher at CricketArchive
* Afy Fletcher at ESPNcricinfo

বিষয়শ্রেণী:ওয়েস্ট ইন্ডিজের নারী ক্রিকেটার
বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:গ্রেনাডীয় নারী ক্রিকেটার
বিষয়শ্রেণী:ওয়েস্ট ইন্ডিজের নারী একদিনের আন্তর্জাতিক ক্রিকেটার
বিষয়শ্রেণী:ওয়েস্ট ইন্ডিজের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:গ্রেনাডীয় ক্রিকেটার
অলিম্পিকে তুরস্ক

**[[তুরস্ক]]** প্রথম অলিম্পিক গেমসে অংশগ্রহণ করে ১৯০৮ সালে এবং এর পর থেকে অধিকাংশ গ্রীষ্মকালীন অলিম্পিক গেমসে ক্রীড়াবিদ পাঠিয়েছে। এছাড়া তুরস্ক ১৯৩৬ সালে শীতকালীন অলিম্পিক গেমসে অংশগ্রহণের পর থেকে অধিকাংশ গেমসে প্রতিনিধিত্ব করেছে।

তুরস্কের ক্রীড়াবিদগণ সর্বমোট ৮৮ টি পদক জিতেছে, যার মধ্যে ৩৯ টি স্বর্ণ, ২৫ টি রৌপ্য এবং ২৪ টি ব্রোঞ্জ পদক। সবচেয়ে বেশি ৫৮ টি পদক অর্জন করেছে কুস্তিতে।

তুরস্ক জাতীয় অলিম্পিক কমিটি ১৯০৮ সালে গঠিত হয় এবং ১৯১১ সালে আইওসির পূর্ণ স্বীকৃতি পায়।

## পদক তালিকা

### গ্রীষ্মকালীন গেমস অনুযায়ী

### ক্রীড়া অনুযায়ী পদক

## আরও দেখুন
* প্যারালিম্পিকে তুরস্ক

## তথ্যসূত্র

## বহিঃসংযোগ
* 
* 
* 
*
হ্যাম হ্যাম

***হ্যাম হ্যাম*** (; *হ্যাম, হ্যাম*) ১৯৯২ সালের স্পেনিয় কমেডি-নাট্য চলচ্চিত্র। বিগাস লুনা পরিচালিত চলচ্চিত্রটিতে অভিনয়ে ছিলেন হাভিয়ের বারদেম, হোর্ডি মোলা, স্তেফানিয়া স্যান্ড্রেলি, আন্না গ্যালিয়েনা, হুয়ান ডিয়েগো, টমাস পেনকো এবং নবাগত হিসেবে পেনেলোপে ক্রুজ।

চলচ্চিত্রটি সিলভিয়া নামে একটি তরুণীকে কেন্দ্র করে নির্মিত, যে চরিত্রে অভিনয় করেছেন ক্রুজ। চলচ্চিত্রে প্রেমমূলক আবেদন এবং মানসিক বৈপরীত্য প্রকাশ পেয়েছে।

## অভিনয়ে
* পেনেলোপে ক্রুজ – সিলভিয়া
* হাভিয়ের বারদেম – রাউল
* হোর্ডি মোলা – হোসে লুইস
* স্তেফানিয়া স্যান্ড্রেলি – কোনকিতা, হোসে লুইসের মা
* আন্না গ্যালিয়েনা
* হুয়ান ডিয়েগো
* টমাস পেনকো

## পুরস্কার
চলচ্চিত্রটি বিভিন্ন বিভাগে মোট ছয়টি পুরস্কার এবং এগারোটি মনোনয়োন লাভ করে।

## তথ্যসূত্র

## বহিঃসংযোগ
*
*

বিষয়শ্রেণী:১৯৯২-এর চলচ্চিত্র
বিষয়শ্রেণী:১৯৯০-এর দশকের হাস্যরসাত্মক চলচ্চিত্র
বিষয়শ্রেণী:১৯৯০-এর দশকের হাস্যরসাত্মক নাট্য চলচ্চিত্র
বিষয়শ্রেণী:১৯৯০-এর দশকের যৌন হাস্যরসাত্মক চলচ্চিত্র
বিষয়শ্রেণী:স্পেনীয় ভাষার চলচ্চিত্র
বিষয়শ্রেণী:স্পেনীয় চলচ্চিত্র
বিষয়শ্রেণী:স্পেনীয় হাস্যরসাত্মক নাট্য চলচ্চিত্র
বিষয়শ্রেণী:যৌন হাস্যরসাত্মক চলচ্চিত্র
বিষয়শ্রেণী:স্পেনীয় বিদ্রুপাত্মক চলচ্চিত্র
বিষয়শ্রেণী:স্পেনীয় আদিরসাত্মক চলচ্চিত্র
বিষয়শ্রেণী:বিগাস লুনা পরিচালিত চলচ্চিত্র
বিষয়শ্রেণী:বার্সেলোনায় ধারণকৃত চলচ্চিত্র
বিষয়শ্রেণী:১৯৯০-এর দশকের আদিরসাত্মক নাট্য চলচ্চিত্র
প্রশান্ত আমুর

**প্রশান্ত আমুর** (বৈজ্ঞানিক নাম:***Aglaia cucullata***) () হচ্ছে Meliaceae পরিবারের একটি উদ্ভিদ। এটি  বাংলাদেশ, ভারত, ইন্দোনেশিয়া, মালয়েশিয়া, মায়ানমার, নেপাল, পাপুয়া নিউ গিনি, ফিলিপাইন, সিঙ্গাপুর, থাইল্যান্ড, এবং ভিয়েতনামে পাওয়া যায়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## আরো দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

* Pannell, C.M. 1998.  ''Aglaia cucullata''.   2006 IUCN Red List of Threatened Species.   Downloaded on 20 August 2007.

বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:নেপালের উদ্ভিদ
বৈলাম

**বইলাম** (বৈজ্ঞানিক নাম:***Anisoptera scaphula***) Dipterocarpaceae পরিবারের একটি উদ্ভিদ প্রজাতি। এটি বাংলাদেশ, মালয়েশিয়া, মায়ানমার, থাইল্যান্ড, এবং ভিয়েতনামে পাওয়া যায়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## আরও দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:মহাবিপন্ন উদ্ভিদ
বিষয়শ্রেণী:ভিয়েতনামের উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:বাংলাদেশের উদ্ভিদ
বিষয়শ্রেণী:লাওসের উদ্ভিদ
চুন্দুল

**চুন্দুল** (বৈজ্ঞানিক নাম:***Tetrameles nudiflora***) হচ্ছে ***Tetrameles*** গণের একমাত্র সপুষ্পক উদ্ভিদ প্রজাতি। এদেরকে দক্ষিণ এশিয়া থেকে দক্ষিণ-পূর্ব এশিয়া হয়ে মালয়েশিয়া এবং উত্তর অস্ট্রেলিয়ায় পাওয়া যায়। এটিকে সিংহলী ভাষায় *দিয়া লাবু* (දිය ලබු) বলা হয়।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## অতিরিক্ত পাঠ
* World Conservation Monitoring Centre (1998).  ''Tetrameles nudiflora''.   2006 IUCN Red List of Threatened Species.   Downloaded on 23 August 2007.

## আরো দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

## বহিঃসংযোগ
*  Photo and information

বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:চীনের উদ্ভিদ
হাইপসিরোপাস

**হাইপসিরোপাস** (পুরো নাম - ***হাইপসিরোপাস ডিসকারাস***; রোমান হরফ - ***Hypsirhophus discurus***) হল *স্টেগোসরিয়া* উপবর্গের *স্টেগোসরাইডি* গোত্রের একধরনের ডাইনোসর গণ। এই গণের একটি মাত্র প্রজাতি *হাইপসিরোপাস ডিসকারাস*-এর একটিমাত্র অতি অসম্পূর্ণ দেহাবশেষের জীবাশ্ম এখনও পর্যন্ত আবিষ্কৃত হয়েছে। বিশেষজ্ঞদের মধ্যে যথেষ্ট বিতর্ক আছে যে, আদৌ এটি কোনও আলাদা প্রজাতি, না আসলে স্টেগোসরাস গণেরই একটি প্রজাতি মাত্র। সেই হিসেবে অনেক পুরাপ্রাণীতত্ত্ববিদই *হাইপসিরোপাস* শব্দটিকে *স্টেগোসরাস* শব্দটিরই একটি সমার্থক শব্দ হিসেবে দেখতে আগ্রহী, কিন্তু পিটার গালটন (২০১০) প্রমুখ বিশেষজ্ঞ মনে করেন এই দু'টি বাস্তবে দু'টি আলাদা গণের প্রাণী এবং এদের মেরুদণ্ডের গঠনের মধ্যে বেশ কিছুটা পার্থক্য আছে।

১৮৭৮ সালে পুরাপ্রাণীতত্ত্ববিদ এডওয়ার্ড ড্রিঙ্কার কোপ কলোরাডোর গার্ডেন পার্কের যে খননস্থলটি বর্তমানে 'কোপ'স নিপল' বা *কোপের সূঁচ* নামে পরিচিত, সেখানকার *কোয়ারি ৩* থেকে *স্টেগোসরাইডি* গোত্রের একটি প্রাণীর অসম্পূর্ণ দেহাবশেষ আবিষ্কৃত হলে তার নাম দেন *হাইপসিরোপাস ডিসকারাস*। এর ঠিক আগের বছরই আবিষ্কৃত *স্টেগোসরাস আর্মাটাস*-এর সাথে এর যথেষ্ট মিল খুঁজে পাওয়া গেলে বিশেষজ্ঞরা সেইসময় থেকেই এই দুটিকে একই প্রজাতির প্রাণী হিসেবে গণ্য করতে শুরু করেন। এরপর ১৮৯১ সালে ওথনিয়েল চার্লস মার্শ *স্টেগোসরাস আনগুলেটাস*-এর যে আনুমানিক সম্পূর্ণ স্কেচ প্রকাশ করেন, ১৮৯৩ সালে রিচার্ড লাইডেকার সেটিকেই *হাইপসিরোপাস* নামে পুনরায় প্রকাশ করেন, ফলে দু'টি নামের সমার্থকতা বৃদ্ধি পায়।

বর্তমানে সাধারণভাবে *হাইপসিরোপাস*কে একটি নোমেন ডুবিয়াম বা সন্দেহজনক প্রজাতি হিসেবে অভিহিত করা হয়ে থাকে।

## তথ্যসূত্র

বিষয়শ্রেণী:ডাইনোসর
বিষয়শ্রেণী:প্রাগৈতিহাসিক সরীসৃপ
রাধা রিজেন্ট হোটেল চেন্নাই

**রাধা রিজেন্ট হোটেল চেন্নাই**, পূর্বে রাধা পার্ক ইন হিসাবে পরিচিত, ভারতের চেন্নাইয়ের আরুম্বাক্কামে অবস্থিত একটি চার তারকা হোটেল। হোটেলটি ভারতের সরোবর হোটেল অ্যান্ড রিসর্টের দ্বিতীয় হোটেল এবং এটি ইনার রিং রোড, চেন্নাইতে চালু হওয়া তারকা হোটেলগুলোর মধ্যে প্রথম। এছাড়াও হোটেলটি ২০০১ সালে জিওফ্রেস চালু করে, যা চেন্নাইয়ের প্রথম পাব  বা বার ।

## হোটেল
হোটেলটি চালু হয় ১৯৯৭ সালে, হোটেলটিতে কক্ষ আছে মোট ৯১ টি, এর মধ্যে অন্তর্ভুক্ত রয়েছে ৬২ টি উন্নতমানের কক্ষ, ২৩টি নির্বাহী কক্ষ, এবং ৬টি স্যুইট। হোটেলের রেস্টুরেন্টে অন্তর্ভুক্ত রয়েছে লবি ক্যাফে, একটি বহু রন্ধনপ্রণালী সমৃদ্ধ রেস্তোরা (মূলত ১৯৯৭ সালে ক্যাফে এট পার্ক হিসেবে), দ্যা ওরিয়েন্ট ব্লজম, প্রাচ্যের সুস্বাদু খাদ্যের রেস্তোরা যা ২০০৪ সালে চালু হয়। জিওফ্রেস পাব, এবং অওরা, লাউঞ্জ বার যা ২০০৪ সালে যোগ করা হয়েছিল পার্কে তার আগের পাবটির প্রতিস্থাপনের মাধ্যমে। হোটেলটিতে ৬,৫০০ বর্গ ফুট স্থান জুড়ে ছয়টি ব্যাংকুইট বা ভোজ হল রয়েছে। এছাড়াও হোটেলটিতে ২০১৩ সালে ২০,০০০ বর্গ ফুট স্থান জুড়ে একটি গার্ডেন ব্যাংকুইট লন, বোগেনভিলা চালু করা হয়, যেখানে একসাথে ৩০০০ জন অতিথির স্থান হতে পারে।

হোটেলটির ইন্টেরিয়র ডিজাইন ১৯৯৭ সালে রামানান জে. এবং দ্য ওরিয়েন্ট ব্লজম এর ডিজাইন ২০০৪ সালে মুম্বাই ভিত্তিক প্রকাশ মানকার এন্ড অ্যাসোসিয়েটস দ্বারা করা হয়। এছাড়াও রাধা রিজেন্ট হোটেল ডেভেলপার বেঙ্গালুরুতে দুইটি তিন তারকা হোটেল প্রতিষ্ঠা করেছে; ২০০৫ সালে বেঙ্গালুরুর হোয়াইটফিল্ডে রাধা হোমটেল, এবং ২০০৮ সালে বেঙ্গালুরুর ইলেক্ট্রনিক সিটিতে রাধা রিজেন্ট, এছাড়া পূর্বের প্রথম হোমটেলটি[১০] হচ্ছে সরোবর হোটেল ও রিসোর্ট এর একটি ব্র্যান্ড হোটেল।

## তথ্যসূত্র

## বহিঃসংযোগ
*রাধা হোটেলসের নিজস্ব দাপ্তরিক ওয়েবসাইট
*সরোবর হোটেলসের দাপ্তরিক ওয়েবসাইট 

বিষয়শ্রেণী:চেন্নাইয়ের হোটেল
বিষয়শ্রেণী:১৯৯৭-এ প্রতিষ্ঠিত হোটেল
রেড কার্পেট ইন

**রেড কার্পেট ইন** হচ্ছে অনেকগুলো হোটেল এবং মোটেল এর সমন্বয়, যে হোটেল ও মোটেলগুলো মার্কিন যুক্তরাষ্ট্র এবং বাহামায় অবস্থিত । রেড কার্পেট হোটেল ব্র্যান্ডস আন্তর্জাতিক হসপিটালিটি ফ্রাঞ্চাইজ সিস্টেম এর অংশ এবং স্বাধীনভাবে মালিকানাধীন এবং পরিচালিত হয়ে থাকে ।

## ইতিহাস
১৯৫৫ সালের মে মাসে , কলোরাডো স্টেট কর্তৃক তাশা অয়েল ও ইউরেনিয়াম কোং এর জন্য নিবন্ধ ইস্যু করা হয় । পরবর্তীতে ১৯৭৮ সালে ব্রডওয়ে এন্টারপ্রাইজেস হিসেবে নাম পরিবর্তনের মাধ্যমে, এবং ১৯৭৯ সালে হোটেল রেন্ট-এ-কার সিস্টেম নামে, ১৯৬০ সালের শেষের দিকে রেড কার্পেট ইনস্ ইন্টারন্যাশনাল, ইনক, একটি কলোরাডোর একটি প্রতিষ্ঠান, যা মাস্টার হোস্টস ইন এবং রেড কার্পেট ইন ট্রেডমার্ক লাভ করে । ১৯৬৯ সালের গ্রীষ্মে, টমি টাকার (কোয়ালিটি কোর্ট ইউনাইটেড এর মূল প্রতিষ্ঠাতাদের মধ্যে একজন, বর্তমানে যা কোয়ালিটি ইন হিসেবে পরিচিত), এবং এবং বিল হারউড(ব্রডওয়ে এন্টারপ্রাইজেস এর সাথে জড়িত প্রাথমিক ব্যক্তিদের মধ্যে একজন), রেড কার্পেট ইনস্ অব অ্যামেরিকা পরিচালনা শুরু করে । ১৯৭২ সালের মে মাসে, রেড কার্পেট ইনস্ অব অ্যামেরিকার সদরদপ্তর ডেইটোনা বিচ, ফ্লোরিডায় করা হয় ।

এটা ছিল ১৯৭৩ সাল, যখন রেড কার্পেট ইনস্ অব আমেরিকা এর মাস্টার হোস্টস্ ইন এবং রেড কার্পেট ইনস্ এর জন্য একটি ভ্রমণ নির্দেশিকা প্রকাশ করে এবং টোল ফ্রি টেলিফোন নম্বরে ফোন করে আমেরিকান এক্সপ্রেস স্পেস ব্যাংক এর মাধ্যমে 'তাৎক্ষণিক' রিজার্ভেশনের সুবিধা প্রদান করে, “যা বিশ্বের বৃহত্তম, দ্রুততম এবং শ্রেষ্ঠ রিজার্ভেশন সিস্টেমের মধ্যে অন্যতম ।" নির্দেশিকাতে এটাও বলা হয় যে "যে প্রতিটি মাস্টার হোস্ট ও রেড কার্পেট ইন প্রদান করবে: সম্পূর্ণ সুবিধা, যার মধ্যে অন্তর্ভুক্ত রয়েছে ডাইনিং সুবিধা, খাদ্য ও পানীয়, রুম সার্ভিস, লন্ড্রি, খানসামা ও পোর্টার সেবা । এছাড়াও থাকবে সুইমিং পুল বা সমমানের বিনোদনমূলক সুবিধা, সারা বছর এয়ার কন্ডিশান সুবিধা, প্রত্যেকটি কক্ষে একটি টেলিফোন এবং চব্বিশ ঘণ্টা সুইচবোর্ড সার্ভিস, বিনামূল্য রিজার্ভেশন সার্ভিস, পর্যাপ্ত পার্কিং সুবিধা, সর্বোচ্চ মানসম্মত সুবিধা, সু-ব্যবস্থাপনা, অভিজ্ঞ এবং অতিথিপরায়ণতা ।” ৫৭ টি  হোটেল ও মোটেল রেড কার্পেট ইনের তালিকাভুক্ত ছিলো, এর মধ্যে কিছু কিছু প্রধান শহর এবং জনপ্রিয় আকর্ষণীয় এলাকায়  যেমন অ্যারিজোনাতে; লিটল রক, আরকানসাস; ডেনভার, কলোরাডো; ডেইটোনা বিচ, জ্যাকসনভিলা এবং অরল্যান্ডো, ফ্লোরিডা; আটলান্টা এবং স্যাভান্না, জর্জিয়া; নক্সভিলা এবং পিজিয়ান ফোর্জ, টেনেসি; হিউস্টন, টেক্সাস; রিচমন্ড, স্টানটান, ভার্জিনিয়া বিচ এবং উইলিয়ামসবার্গ, ভার্জিনিয়াতে অবস্থিত ।

১৯৭৮ সালে এর মালিকানা পরিবর্তন হয়, যখন রেড কার্পেট ইনস্ ইন্টারন্যাশনালের সদরদপ্তর আটলান্টা, জর্জিয়ায় স্থানান্তর করা হয় । ১৯৮০ সালে রেড কার্পেট ইনস্ ইন্টারন্যাশনাল এর আন্তর্জাতিক ভ্রমণ নির্দেশিকা প্রকাশ করে, যেখানে তালিকাভূক্ত হয় ৯৯ টি রেড কার্পেট ইন অথবা মাস্টার হোস্ট ইনস্ এর হোটেল বা মোটেল, মার্কিন যুক্তরাষ্ট্রের ৩০টি অবস্থানের সাথে সাথে, কানাডা এবং মেক্সিকোর মন্টেরি তে অবস্থিত । এছাড়াও ফুটবল গ্রেট, জনি ইউনিটাস এই সময়কালে কোম্পানিটির একজন মুখপাত্র হিসেবে পরিচিত ছিলেন ।

## তথ্যসূত্র

বিষয়শ্রেণী:১৯৮৫-এ অধিগ্রহণ ও একত্রীকরণ
বিষয়শ্রেণী:মার্কিন যুক্তরাষ্ট্রের হোটেল চেইন
বিষয়শ্রেণী:১৯৬৯-এ প্রতিষ্ঠিত হোটেল
বিষয়শ্রেণী:১৯৬৯-এ ফ্লোরিডায় প্রতিষ্ঠিত
অলিম্পিকে চীনা তাইপে

**[[তাইওয়ান]]** অফিসিয়ালিভাবে **প্রজাতন্ত্রী চীন** (ROC), যা বর্তমানে চীনা তাইপে নামে অলিম্পিক গেমসে প্রতিনিধিত্ব করে। মূল প্রজাতন্ত্রী চীন প্রথম গ্রীষ্মকালীন অলিম্পিক গেমসে অংশগ্রহণ করে চীন হিসাবে ১৯৩২ সালে। চীনা গৃহযুদ্ধের পর প্রজাতন্ত্রী চীন তাইওয়ান দ্বীপে স্থানান্তর হয় এবং তখন থেকে তাইওয়ান ভিত্তিক ক্রীড়াবিদগণ এ দলের হয়ে প্রতিদ্বন্দ্বিতা করে। প্রজাতন্ত্রী চীন ১৯৭৬ সালে গনচীনের অংশগ্রহণের প্রতিবাদে অলিম্পিক বয়কট করে এবং ১৯৮৪ চীনা তাইপে নামে পুনরায় অংশগ্রহণ করে।

চীনা তাইপে প্রথম পদক জিতে (প্রজাতন্ত্রী চীন হিসাবে) ১৯৬০ গেমসে এবং প্রথম স্বর্ণ পদক জিতে ২০০৪ গেমসে। তবে শীতকালীন গেমসে কোন পদক জিততে পারেনি।

## পদক তালিকা

### গ্রীষ্মকালীন গেমস অনুযায়ী

### শীতকালীন গেমস অনুযায়ী

### ক্রীড়া অনুযায়ী পদক

## আরও দেখুন

* প্যারালিম্পিকে চীনা তাইপে
* অলিম্পিকে প্রজাতন্ত্রী চীন

## বহিঃসংযোগ
* 
* 
* 
* 

বিষয়শ্রেণী:অলিম্পিকে তাইওয়ান